

МОНГОЛ УЛСЫН ХУУЛЬ

2022 оны 12 сарын 23 өдөр Төрийн ордон, Улаанбаатар хот

**БАЙГАЛЬ ОРЧНЫГ ХАМГААЛАХ ТУХАЙ**

**ХУУЛЬД НЭМЭЛТ, ӨӨРЧЛӨЛТ**

**ОРУУЛАХ ТУХАЙ**

**1 дүгээр зүйл.**Байгаль орчныг хамгаалах тухай хуулийн 15 дугаар зүйлийн 1 дэх хэсэгт доор дурдсан агуулгатай 18 дахь заалт нэмсүгэй:

“18/хүрээлэн байгаа орчны хохирол тооцох аргачлалыг хууль зүйн асуудал эрхэлсэн Засгийн газрын гишүүнтэй хамтран батлах.”

**2 дугаар зүйл.**Байгаль орчныг хамгаалах тухай хуулийн 6 дугаар зүйлийн 5 дахь хэсгийн “хохирол учирсныг” гэсний дараа “шүүх шинжилгээний байгууллага, эсхүл” гэж, 49 дүгээр зүйлийн 5 дахь хэсгийн “байгаль орчны” гэсний дараа “болон хууль зүйн” гэж, мөн зүйлийн 6 дахь хэсгийн “хохирлыг” гэсний дараа “шүүх шинжилгээний байгууллагаар, эсхүл” гэж тус тус нэмсүгэй.

**3 дугаар зүйл.**Байгаль орчныг хамгаалах тухай хуулийн 15 дугаар зүйлийн 1 дэх хэсгийн 18 дахь заалтын дугаарыг “19” гэж өөрчилсүгэй.

**4 дүгээр зүйл.**Байгаль орчныг хамгаалах тухай хуулийн 15 дугаар зүйлийн 1 дэх хэсгийн 3 дахь заалтын “, хохирол” гэснийг хассугай.

**5 дугаар зүйл.**Энэ хуулийг Шүүх шинжилгээний тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.

МОНГОЛ УЛСЫН

ИХ ХУРЛЫН ДАРГА Г.ЗАНДАНШАТАР